CELEX: 62021CN0766
Language: mt
Date: 2021-12-08 00:00:00
Title: Kawża C-766/21 P: Appell ippreżentat fit-8 ta’ Diċembru 2021 mill-Parlament Ewropew mis-sentenza mogħtija mill-Qorti Ġenerali (It-Tmien Awla) fid-29 ta’ Settembru 2021 fil-Kawża T-384/19, Il-Parlament vs Axa Assurances Luxembourg SA et

14.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 119/21
            
         
      Appell ippreżentat fit-8 ta’ Diċembru 2021 mill-Parlament Ewropew mis-sentenza mogħtija mill-Qorti Ġenerali (It-Tmien Awla) fid-29 ta’ Settembru 2021 fil-Kawża T-384/19, Il-Parlament vs Axa Assurances Luxembourg SA et
      
      (Kawża C-766/21 P)
      (2022/C 119/28)
      Lingwa tal-kawża: il-Franċiż
      
         Partijiet
      
      
         Appellant: Il-Parlament Ewropew (rappreżentanti: E. Paladini u B. Schäfer, aġenti)
      
         Partijiet oħra fil-proċedura: Axa Assurances Luxembourg SA, Bâloise Assurances Luxembourg SA, La Luxembourgeoise SA, Nationale-Nederlanden Schadeverzekering Maatschappij NV
      
         Talbiet
      
      
                  —
               
               
                  tannulla t-tieni u r-raba’ punt tad-dispożittiv tas-sentenza appellata;
               
            
                  —
               
               
                  tibgħat il-kawża lura lill-Qorti Ġenerali;
               
            
                  —
               
               
                  tirriżerva l-ispejjeż, bl-eċċezzjoni ta’ dawk li jiffurmaw is-suġġett tat-tielet paragrafu tad-dispożittiv tas-sentenza appellata.
               
            Sussidjarjament,
      
                  —
               
               
                  tannulla t-tieni u r-raba’ punt tad-dispożittiv tas-sentenza appellata;
               
            
                  —
               
               
                  tikkonferma l-konklużjonijiet ippreżentati mill-Parlament Ewropew fl-ewwel istanza fir-rigward ta’ Axa Assurances Luxembourg SA, Bâloise Assurances Luxembourg SA u La Luxembourgeoise SA.
               
            
         Aggravji u argumenti prinċipali
      
      Insostenn tal-appell tiegħu, il-Parlament Ewropew iqajjem tliet aggravji.
      L-ewwel aggravju huwa bbażat fuq żball ta’ liġi li jikkonsisti fil-ksur tal-prinċipji ta’ interpretazzjoni fid-dritt Ewropew. Il-Parlament iqis li l-Qorti Ġenerali b’mod partikolari injora r-regola ta’ interpretazzjoni li tikkonsisti fit-teħid inkunsiderazzjoni tal-għan tal-kuntratt u tal-kuntest li fih jidhru t-termini tiegħu, u b’mod aktar speċifiku t-terminu “għargħar”. Sussidjarjament, il-Parlament iqis li l-Qorti Ġenerali żnaturat il-klawżola ta’ esklużjoni dwar l-għargħar.
      It-tieni aggravju huwa bbażat fuq żball relatat mal-motivazzjoni tas-sentenza appellata, li hija, skont il-Parlament, ivvizzjata minn kontradizzjoni fir-raġunament tal-Qorti Ġenerali dwar l-interpretazzjoni tat-terminu “għargħar”.
      It-tielet, il-Parlament iqis li s-sentenza appellata fiha diversi distorsjonijiet tal-fatti u tal-provi: il-Qorti Ġenerali żnaturat il-pożizzjoni tal-Parlament dwar l-interpretazzjoni tat-terminu “għargħar”, hija evalwat is-sitwazzjoni tas-sit ta’ kostruzzjoni fil-mument tad-dannu b’mod manifestament żbaljat, u żnaturat ukoll il-konstatazzjonijiet tal-perizja dwar il-kawżi tad-dannu.